《扬州住一日警报未息城守犹严》
明代·凌义渠

雷塘半暝月初出，迎銮荒址未全失。百万釜鱼幸脱钩，朝来顾影犹戢戢。

用物太尽神所窥，此方诲盗岂一日。趁兹收拾已云晚，牢键重城如勿及。

急管繁丝咽不调，稚草嫣花叹在室。向来秾羡何可常，天意移人在萧瑟。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。